14. ΝΟΜΟΣ υπ’ αριθ. 2779 της 16/18 Μαρτ. 1954 Περί εγκρίσεως καταβολής δαπανών διατροφής, ανηλίκων κρατουμένων και τροφίμων Αναμορφωτικών Καταστημάτων, παραπεμφθέντων ή παραπεμπομένων εις τας Τεχνικάς Σχολάς του Εθνικού Ιδρύματος ως και εγκρίσεως δαπανών συγκλήσεως Συνεδρίων των Εταιρειών προστασίας ανηλίκων και των Εταιρειών προστασίας αποφυλακιζομένων. Άρθρ.1.-1.Αι δαπάναι διατροφής των εις το Εθνικόν Ίδρυμα παραπεμφθέντων από 1ης Ιουλίου 1952 και παραπεμπομένων εφεξής ανήλικων κρατουμένων και τροφίμων των Αναμορφωτικών Καταστημάτων, κατ’ εφαρμογήν των διατάξεων του Νόμ. 1616/1950 «περί κυρώσεως του υπ’ αριθ. 1541/50 Α.Νόμου «περί παραπομπής ανηλίκων κρατουμένων εις τας Πρακτικάς Γεωργικάς και Τεχνικάς Σχολάς του Εθνικού Ιδρύματος», βαρύνουσι τον ειδικόν προϋπολογισμόν εξόδων του Υπουργείου της Δικαιοσύνης. Η ημερήσια δαπάνη εκάστου κρατουμένου είναι ίση προς το εκάστοτε μέσον ημερήσιον κόστος διατροφής των εις το Σωφρονιστικόν Κατάστημα Πτυχίας-Κερκύρας ή εις έτερον όμοιον τοιούτον κρατουμένων ανηλίκων. 2.Τα δια την πληρωμήν απαιτούμενα δικαιολογητικά και ο τρόπος πληρωμής, καθορίζονται δια κοινής αποφάσεως των Υπουργών Δικαιοσύνης και Οικονομικών, εφ’ άπαξ εκδιδομένης. Άρθρ.2.-1.Αι δαπάναι συγκλήσεως Συνεδρίων των εταιρειών προστασίας ανηλίκων και των εταιρειών προστασίας αποφυλακιζομένων, βαρύνουσι τον ειδικόν προϋπολογισμόν των εξόδων του Υπουργείου της Δικαιοσύνης, μη δυνάμεναι κατ’ έτος να υπερβώσι το ποσόν των δραχ. 30.000.000. 2.Δια κοινής αποφάσεως των Υπουργών της Δικαιοσύνης και των Οικονομικών, εκδιδομένης εκάστοτε, καθορίζεται ο τρόπος διαθέσεως της ανωτέρω δαπάνης. Άρθρ.3-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 6.Ι.ε.13-14 Εταιρείες Προστασίας Κρατουμένων - Αποφυλακιζομένων 